Document ID: 32011R0577
Publication Date: 2011-06-16

Title and Content:
IZVEDBENA UREDBA KOMISIJE (EU) št. 577/2011
z dne 16. junija 2011
o stodevetinštirideseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (1), ter zlasti člena 7(1)(a) in člena 7a(5) Uredbe,
ob upoštevanju naslednjega:
(1)
Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
(2)
Odbor za sankcije Varnostnega sveta Združenih narodov je 26. maja 2011 sklenil črtati dve fizični osebi s seznama oseb, skupin in subjektov, za katere velja zamrznitev sredstev in gospodarskih virov, ter 12. maja spremenil sedemdeset vnosov na seznamu.
(3)
Poleg tega je v skladu s sklepom Odbora za sankcije z dne 20. aprila 2011 treba s črtanjem spremeniti še tri vnose na seznamu oseb, skupin in subjektov, za katere velja zamrznitev sredstev in gospodarskih virov. Komisija je sprejela Uredbo (EU) št. 480/2011 (2) da se uveljavi sklep Odbora za sankcije z dne 20. aprila 2011. Vendar je treba spremembo vnosa „Benevolence International Foundation“ dopolniti s črtanjem ločenega vnosa „Stichting Benevolence International Nederland“ iz Priloge I k Uredbi (ES) št. 881/2002.
(4)
Prilogo I k Uredbi (ES) št. 881/2002 je zato treba ustrezno posodobiti -
SPREJELA NASLEDNJO UREDBO:
Člen 1
Priloga I k Uredbi (ES) št. 881/2002 se spremeni v skladu s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. junija 2011

Classification:
Level 1 Topics: 100142
100145
100161
100143
Level 2 Topics: 100168
100170
100179
100281
Level 3 Topics: 523
3474
4045
5448
All Topics: 2337
2338
261
3483
3870
4452